**ОБРАЗЛОЖЕНИЕ КОН ФИНАНСИСКИ ИЗВЕШТАИ**

**ЗА ПЕРИОД 01.01.2023 - 30.06.2023**

Во 2023 година во работењето на Винарската визба Тиквеш АД Кавадарци не се имплементирани промени во сметководствените политики и методи на вреднување на ставките во финансиските извештаи.

Вкупните приходи забележаа зголемување за 17% во однос на истиот период од минатата година, а трошоците на продадени производи зголемување за 18% при што се оствари бруто добивка на износ од 437,3 мил. денари. Административните трошоци бележат зголемување за 19% а трошоците за продажба и маркетинг за 26%. Со оптимизација на останатите оперативни расходи и зголемени останати оперативни приходи за 26 мил. денари, остварена е оперативната добивка на износ од 132,7 мил.денари и нето добивката пред оданочување на износ од 119,5 мил. денари, што претставува зголемување за 163% во однос на истиот период од минатата година.

Во првата половина од 2023 година се остварија вложувања во материјални средства од 107 мил. денари.

Значителен отпис (поголем од 30% од вредноста на средствата споредено со последните

годишни ревидирани финансиски извештаи) не беше реализиран.

Промени во кредитните задолжувања (намалувања или зголемување поголеми од 30% споредено со последните годишни ревидирани финансиски извештаи) не беа остварени.